Brákaðist á hrygg og hálsi í útafkeyrslu Síðastliðinn fimmtudag fór bifreið með þrjá erlenda ferðamenn útaf veginum á Laxárdalsheiði í Dölum , hafnaði ofan í vegskurði og stöðvaðist á freðnum skurðbakka . Virtist sem ökumaðurinn hafi misst stjórn á bílnum í lausamöl í aflíðandi beygju en malarvegur er þarna og í ágætu standi miðað við slíka vegi á þessum árstíma , að sögn lögreglu . Ökumaður og farþegi í framsæti voru í bílbeltum og sluppu án meiðsla en farþegi í aftursæti var laus og kastaðist hann fram í bifreiðina við höggið og brákaðist á hrygg og hálsi .